b'\n_START_ARTICLE_\nSiudad del Est\xc4\x97\n_START_SECTION_\nIstorija\n_START_PARAGRAPH_\nMiestas \xc4\xafkurtas 1957\xc2\xa0m. ir pavadintas Puerto Flor de Lis, v\xc4\x97liau pavadintas Puerto Presidente Stroessner, prezidento Alfredo Stroesnerio garbei. Nuo 1989\xc2\xa0m. pavadinimas pakeistas \xc4\xaf Ciudad del Este\xc2\xa0\xe2\x80\x93 \xe2\x80\x9eRyt\xc5\xb3 miestas\xe2\x80\x9c.\n_START_SECTION_\nEkonomika ir transportas\n_START_PARAGRAPH_\nSiudad del Est\xc4\x97je pagaminama net 60\xc2\xa0% \xc5\xa1alies BVP. Tai viena svarbiausi\xc5\xb3 pasaulyje laisvosios prekybos zon\xc5\xb3 (lenkia tik Majamis ir Honkongas). Kartu su Fos du Igvasu miestu valdo Itaipu u\xc5\xbetvak\xc4\x85. Maisto, keramikos pramon\xc4\x97. Svarbus prekybinis, transporto ir tranzitinis centras. Minga Guasu priemiestyje yra tarptautinis Guaran\xc3\xad oro uostas.\n_START_SECTION_\nKult\xc5\xabra\n_START_PARAGRAPH_\nSiudad del Est\xc4\x97je gyvena didel\xc4\x97s taivanie\xc4\x8di\xc5\xb3, arab\xc5\xb3 ir iranie\xc4\x8di\xc5\xb3 bendruomen\xc4\x97s. Mieste galima i\xc5\xa1vysti me\xc4\x8de\xc4\x8di\xc5\xb3 ir pagod\xc5\xb3. Miesto vald\xc5\xbeia remia taivanie\xc4\x8di\xc5\xb3 bendruomen\xc4\x99 ir palaiko artimus ry\xc5\xa1ius su Taivanu.\n_START_SECTION_\nNusikalstamumas\n_START_PARAGRAPH_\nSiudad del Est\xc4\x97 yra pelniusi nesaugaus miesto \xc4\xafvaizd\xc4\xaf. Auk\xc5\xa1tas nusikalstamumo lygis. Daugum\xc4\x85 pastat\xc5\xb3 saugo ginkluota sargyba. Mieste veikia teroristin\xc4\x97s grupuot\xc4\x97s, galimai susijusios su Al-Qaeda. Taip pat yra Hezbollah nari\xc5\xb3, kurie reng\xc4\x97 i\xc5\xa1puolius prie\xc5\xa1 \xc5\xbeydus Argentinoje. I\xc5\xa1sikerojusi prekyba narkotikais ir kontrabanda.'